b'\n_START_ARTICLE_\nPlastisk ler\n_START_PARAGRAPH_\nPlastisk ler er en fed, r\xc3\xb8d, gr\xc3\xb8n eller gr\xc3\xa5 ler-art, der let kan formes. Plastisk ler er aflejret i Pal\xc3\xa6ogen for 54-38 millioner \xc3\xa5r siden. Plastisk ler findes i Danmark p\xc3\xa5 R\xc3\xb8sn\xc3\xa6s, ved og under Lilleb\xc3\xa6lt, p\xc3\xa5 \xc3\x86bel\xc3\xb8 og i Midtjylland. Plastisk ler bruges bl.a. til betonklinker._NEWLINE_Indenfor geoteknik har det plastiske lers egenskaber meget stor betydning, idet vekslende vandoptagelse og udt\xc3\xb8rring kan betyde alvorlige s\xc3\xa6tninger i bygninger, der er funderet p\xc3\xa5 plastisk ler.'